এপস্টিনের সঙ্গে কী সম্পর্ক ছিল দলাই লামার? বিবৃতি দিল বৌদ্ধ ধর্মগুরুর কার্যালয়

ওয়েবডেস্ক- যৌন অপরাধী জেফরি এপস্টিন (Jeffrey Epstein )। যৌনতায় নাম জড়িয়েছে দেশের তাবড় তাবড় ব্যক্তিদের।  এমনকী উঠে এসেছে দালাই লামার নামও! যা ঘিরে জোর চাঞ্চল্য। এর পরেই আসরে নেমেছে বৌদ্ধ ধর্মগুরু শিষ্যরা। জেফরি এপস্টিনের সঙ্গে কোনও সম্পর্ক ছিল না দলাই লামার, তাদের মধ্যে কোনওদিন দেখা হয়নি। সংবাদমাধ্যমে প্রকাশিত রিপোর্টকে খারিজ করে দিয়ে বিবৃতি দিল বৌদ্ধ ধর্মগুরু (Tibetan Spiritual Leader) দলাই লামার (Dalai Lama) কার্যালয়। তিব্বতি কর্মীরা জোর দিয়ে বলেছেন যে “উল্লেখ কোনও অপরাধের প্রমাণ নয়”।

বেশ কয়েকটি সংবাদমাধ্যম মার্কিন বিচার বিভাগের (ডিওজে) নথি উদ্ধৃত করে, এই রকম একটি প্রকাশ করা হয়েছিল, সেখানে উল্লেখ করা হয়েছিল, এপস্টিনের ফাইলগুলিতে দলাই লামার নাম ১৬৯ বার এসেছে। কিছু প্রতিবেদন অনুসারে, দলাই লামার নামটি একাধিক ব্যক্তিগত ইমেল ও ম্যাসেজ ফর ডামিস –শিরোনামের একটি বইয়ের সূচিপত্রে ছিল বলে দাবি করা হয়েছে, যা এপস্টিনের মামলার রেকর্ডের অংশ হিসেবে পূর্ব প্রকাশিত ফাইলগুলিতে একটি স্ক্যান করা নথি হিসেবে অন্তর্ভুক্ত ছিল।

এই দাবিগুলিগুলি আলোচনা বিষয়বস্তু হয়ে উঠতেই দলাই লামার অফিস একটি বিবৃতি জারি করে যেকোনও ধরনের কথিত সম্পর্ক প্রত্যাখ্যান করেছে। ধরমশালাই দলাই লামার কার্যালয় থেকে এক বিবৃতিতে বলা হয়েছে, “‘এপস্টিনের ফাইল’ সম্পর্কিত সাম্প্রতিক কিছু প্রতিবেদন এবং সামাজিক মাধ্যমের পোস্ট জেফরি এপস্টিনের সঙ্গে দলাই লামার নাম জড়ানোর চেষ্টা চালাচ্ছে। আমরা স্পষ্টভাবে নিশ্চিত করতে পারি মহামান্য দলাই লামা কখনও জেফরি এপস্টিনের সঙ্গে দেখা করেননি বা তাঁর পক্ষে কাউকে এপস্টিনের সঙ্গে কোনও বৈঠক বা যোগাযোগের অনুমতি দেননি।’

২০১৯ সালে কারাগারে আত্মহত্যা করে মারা যায়  এপস্টিন। গুরুতর যৌন নির্যাতনের অভিযোগে দোষী সাব্যস্ত করা হয়েছিল এপস্টিনেরকে। তার শীর্ষ নেতা, ব্যবসায়ী এবং কূটনীতিক, তাবড় তাবড় নেতাদের সঙ্গে যোগসূত্র থাকার অভিযোগ রয়েছে।

আরও পড়ুন-  নাগরিকত্বের আগেই ভোটাধিকার বিতর্ক ‘ভিত্তিহীন’! বিরাট দাবি সোনিয়া গান্ধীর

স্বাধীন সাংবাদিক জ্যাকব সিলভারম্যান পরে “জেফ্রি এপস্টিনের বাড়িতে কেন দালাই লামা ছিলেন?” শিরোনামের একটি নিবন্ধে উলফের দাবির কথা উল্লেখ করেন, উল্লেখ করেন যে দলাই লামার অফিস সেই সময়ে কোনও অনুদান বা সংস্থার বিষয়ে প্রশ্নের উত্তর দেয়নি।বিচার বিভাগের সর্বশেষ তথ্যগুলিতে বিল গেটস, স্টিভ ব্যানন, উডি অ্যালেন এবং প্রাক্তন মার্কিন রাষ্ট্রপতি বিল ক্লিনটনের মতো বেশ কয়েকজন সুপরিচিত ব্যক্তিত্বের ছবিও রয়েছে যারা এপস্টাইনের সঙ্গে মেলামেশা করছেন, কখনও কখনও তার ব্যক্তিগত দ্বীপে। এছাড়াও রয়েছেন বর্তমান এবং প্রাক্তন মার্কিন রাষ্ট্রপতি ডোনাল্ড ট্রাম্প এবং বিল ক্লিনটন, এবং বিল গেটস এবং এলন মাস্কের মতো ব্যবসায়ী নেতাদের নাম।

The post এপস্টিনের সঙ্গে কী সম্পর্ক ছিল দলাই লামার? বিবৃতি দিল বৌদ্ধ ধর্মগুরুর কার্যালয়   first appeared on KolkataTV.